– Մեր զրույցից ընդամենը կես տարի է անցել, այդ ընթացքում իրավիճակի որևէ փոփոխութուն չի կատարվել: Իհարկե, եթե չհաշվենք այն փաստը, որ մեր հաստիքների մի մասը տրամադրվել է այլ կառույցի և այժմ ունենք ընդամենը 16 աշխատակից, ըստ որում տեսչական գործունեության իրավունք ունի նրանցից տասը: Դա շատ փոքր թիվ է՝ հրապարակային գրվածքների, ցուցանակների, գովազդի, եթերի, մամուլի ու գրքերի լեզուն ուսումնասիրելու և վերահսկելու համար: Մենք անգամ հեռախոսակապ, համակարգիչներ, համացանց, հեռուստացույց ու ռադիո չունենք, որպեսզի նրանց լեզվական մակարդակի մասին պատկերացում կազմենք: